Projekts

Pielikums

Informatīvajam ziņojumam „Par

Pretkorupcijas starpvalstu grupas (GRECO)

rekomendācijām un to izpildes prasībām”

 **GRECO IV kārtas REKOMENDĀCIJAS LATVIJAI**

*Vispārēji:*

1)veikt pasākumus, lai stiprinātu KNAB neatkarību, tādējādi nodrošinot, ka iestāde var veikt savas funkcijas neatkarīgi un objektīvi;

*Attiecībā uz parlamenta deputātiem:*

2) ieviest normatīvo regulējumu, kas nosaka kārtību, kādā parlamenta deputāti komunicē ar lobētājiem un citām iesaistītajām pusēm, kas mēģina ietekmēt likumdošanas procesu;

3) (i) pārskatīt un aktualizēt Ētikas kodeksu un (ii) papildināt to ar praktiskiem pasākumiem, kas sniegtu atbilstošas vadlīnijas un ieteikumus Saeimas locekļiem par regulējumu, kas saistīts ar ētiku un korupcijas novēršanu;

4) atcelt izņēmumu Interešu konflikta likumā, lai pilnībā aizliegtu Saeimas deputātiem noslēgt līgumus ar Valsts institūcijām;

5)tālāk attīstīt un skaidri noformulēt iekšējos Saeimas mehānismus Ētikas kodeksa ievērošanas nodrošināšanai, kā arī interešu konfliktu novēršanai, ar nolūku nodrošināt to aktīvu ieviešanu un efektivitāti;

6) atcelt Saeimas deputātu administratīvo imunitāšu sistēmu;

*Attiecībā uz tiesnešiem*

7) (i) stiprināt attiecīgu tiesu pašpārvaldes institūciju (piemēram, Tieslietu padome un Tiesnešu kvalifikācijas kolēģija) izšķirošo ietekmi tiesnešu iecelšanā, atkārtotā iecelšanā un karjeras virzībā, un (ii) pārdomāt Saeimas pilnvaras šajā sfērā, it īpaši ierobežojot tās attiecībā uz tiesnešu apstiprināšanu, kā ieteikušas attiecīgās tiesu institūcijas, lai labāk kliedētu bažas par politiskās ietekmes riskiem;

8) institūcijām turpināt centienus, lai nodrošinātu, ka tiesas spriedumi sabiedrībai ir viegli pieejami un atrodami, ņemot vērā nepieciešamību nodrošināt privātās dzīves aizsardzības prasības;

9) palielināt Tiesnešu ētikas komisijas lomu un resursus, lai tālāk attīstītu tās darbu un nodrošinātu to, ka Tiesnešu ētikas kodekss tiek aktualizēts un regulāri tiek sniegti ieteikumi par tajā noteikto normu interpretācija;

10) atcelt tiesnešu administratīvās imunitātes sistēmu;

11) veikt pasākumus, lai nodrošinātu, ka disciplinārlietas saistībā ar neatbilstošu tiesnešu rīcību tiek izlemtas pirms noilguma termiņa beigām, piemēram, paredzot sankciju piemērošanas perioda pagarināšanu no pārkāpuma atklāšanas brīža, noilguma perioda kā tāda pārskatīšanu, kā arī noilguma perioda apturēšanas paredzēšanu noteiktos apstākļos;

12) (i) noteikt augstāku prioritāti korupcijas novēršanas, ētikas un godprātīguma profesionālajai apmācībai tiesu sistēmā, piešķirt tai atbilstošus līdzekļus un nodrošināt, ka tā tiek iekļauta tiesnešu regulāro apmācību programmā; (ii) izveidot specifisku apmācību tiesu priekšsēdētājiem, lai viņi labāk spētu tiesās risināt jautājumus, kas saistīti ar ētiku, interešu konfliktu, godprātību un citiem pretkorupcijas jautājumiem;

*Attiecībā uz prokuroriem*

13) atcelt prokuroru administratīvo imunitāšu sistēmu;

14) piešķirt augstāku prioritāti apmācībai par korupcijas novēršanas jautājumiem (ieskaitot jautājumus par konfidencialitātes nodrošināšanu un ziņošanu par pārkāpumiem) un ētikas un godprātības jautājumiem, kas paredzēta īpaši prokuroriem, kā arī piešķirt tam nepieciešamos resursus, lai apmācība veidotu stabilu regulārās programmas daļu.

Ministru prezidents V.Dombrovskis

Iesniedzējs: Ministru prezidents V.Dombrovskis

Vīza: Korupcijas novēršanas un

Apkarošanas biroja priekšnieks J.Streļčenoks

2013.10.23.

428

Korupcijas novēršanas un apkarošanas biroja

galvenā speciāliste

I.Terinka, 67356165 - 268,

Inese.Terinka@knab.gov.lv